文凱玲孖老公影孕照放閃 體重超標忍痛推劇
2024年05月14日 21:01
東網電視
更多新聞短片
女星文凱玲(Connie)早前與拍拖5年的圈外老公拉埋天窗，隨即宣布造人成功，懷胎7個月的她近日於社交網分享孕照，穿上低胸裙的她，上圍明顯比之前更豐滿，其中一張照片被老公從後擁抱，並輕撫Connie肚皮，場面溫馨至極！
Connie笑言難以想像有個人仔在自己的肚皮內，問到現時佗B情況？她接受東網訪問時表示：「個肚真係好大，重咗9公斤，依家行路似企鵝，心情係期待同緊張，不過咩都未準備，連BB床都未買，呢排忙緊收尾工作同搬屋，所以等搬完屋先有時間準備。（BB喺肚入面好活躍？）佢好似游自由式咁，日頭就安靜啲。」年過40歲的她自言是超高齡產婦，故十分注重體重：「依家有少少超標，如果肥太多就唔會喺BB度，所以要時刻注意住，我都忍痛推咗兩套劇，只係做剪綵同啲簡單工作，因為個人好腫上鏡唔好睇，出街又唔太方便，惟有等BB出咗世，同埋大啲先可以復工，BB太細都想自己湊。」